Filatelija u Sloveniji - Wikipedia, slobodna enciklopedija

# Filatelija u Sloveniji

### Sa Wikipedije, slobodne enciklopedije

Filatelija u Sloveniji počinje proglašavanjem samostalnosti 26. juna 1991. godine.

## [uredi] Italijanska okupacija 1941-1943

### [uredi] Pošta italijanskog komesarijata za slovenačka područja 1941

### [uredi] Italijanska provincija 1941-1943

#### [uredi] Porto marke

## [uredi] Njemačka okupacija 1944-1945

### [uredi] Porto marke

## [uredi] Slovenija od 1991 do danas

Prva slovenačka marka 26.juni 1991

Prva slovenačka marka izlazi 26. juna 1991 godine, povodom nezavisnosti Slovenije. Vrijednost joj je 5 dinara i na njoj se nalazi nacrt zgrade parlamenta slovenačkog arhitekta profesora Jožeta Plečnika. Tiraž joj je 2.000.000 komada i marka vrijedi sve do 25.aprila 1992 godine. Znamenitost ove marke je da postoje još dva tipa sa različitim nazubljenjem i marka sa pogrešnim bojama. Nije poznata količina maraka sa greškom, ali se očekuje relativno visoka kataloška vrijednost. Privatna izdanja nekih agentura ne mogu se uzeti kao poštanske marke i služile su više kao propagadni materijal i marketinšku probu, pred osamostaljenje Republike Slovenije, a ne kao poštanska marka

Marke Jugoslavije vrijede sve do 25.aprila 1991 godine te postoje mnogobrojne mješovito frankirane pošiljke koje su interesante i zaslužuju posebnu pažnju u filateliji.

Grb Slovenije, marka iz 1992. godine

26. decembra izlazi serija sa vjerovatno najpoznatijim slovenačkim motivom, slovenačkim grbom. Uvođenjem tolara kao platežnog sredstva u odnosu 1:1 za dinar, marke bivše države prestaju se koristiti i u opticaju su samo marke Slovenije. Grb Slovenije na markama je u dvijema varijantama i razlikuju se po datumu 26.12.1991 u donjem kutu. Postoje u vrijednostima od 1, 4, 5 i 11 tolara. Druga serija (bez datuma) izlazi u vrijednostima od 1, 2, 4, 5, 6, 11, 20, 50 i 100 tolara. Sve su marke sa istim motivom, ali u različitim bojama pozadine. Iz prve serije postoje razni podtipovi sa raznim nazubljenjem, kao i sa različitim detaljima.

Otkriće Amerike 1492., 1992.godina

Od 1992. godine slovenačka pošta izdaje marke povodom Olimpijskih igara, Nogometnih prvenstava, Svjetskog skijaškog kupa u Mariboru, 500-te godišnjice otkrića Amerike, kao i rođendana i drugih obljetnica poznatih ličnosti iz istorije slovenačkog naroda: Anton Martin Slomšek, Martin Kogoj, Matija Čop, Jože Pogačnik, Leon Štukelj, France Prešern... ali i osobe iz evropske povijesti pojavljuju se na markama Slovenije: Ludwig van Beethoven, Giuseppe Tartini...

Motivi se vremenom sve više orijentiraju na slovenačka tradicionalna područja kao što su alpinizam, priroda, gljive, ptice, ekologija, te kulturno nasljeđe.

Ptice na slovenačkim markama, 1995.godina
Kulturno naslijeđe na markama Slovenije, pčelinjak, 197.godina

Od 18. februara 1993. pa sve do 2000. godine izlazi serija sa markama kulturnog nasljeđa Slovenije. Na njima se nalaze npr. tradicionalna jela (slovenska potica), kuće sa sela u Prekmurju, uskršnja jaja iz Bele krajine, klapotec, vjetrenjače sa Stare gore... Marke su grafički jednostavne, ali sa nevjerojatno lijepo razrađenim grafičkim detaljima i uprkos niskoj vrijednosti, zbog visokog tiraža, obavezan su dio svake zbirke slovenačkih markica. Serija se kasnije nastavlja i u prelaznom periodu pri preuzimanju eura od strane Slovenije. Od 2000. godine slovenačka pošta izdaje marke bez nominalne vrijednosti u tolarima. Vrijednost je izražena slovima i postoje četiri grupe: A, B, C i D. U zavisnosti od težine, namjene poštanske pošiljke, primjenjuje se određena grupa. Tako npr. A označava standardno pismo za unutrašnji promet prve težinske klase (do 50 grama). Uporedo izlaze i marke sa tolarskom vrijednošću, ali se sve više, pogotovo u trajnim markama nominalna vrijednost označava u slovima. Nominalna vrijednost se mijenja sa povremenim poskupljenjima i vrijednost je poznata na poštanskim šalterima.

Čipka iz Idrije, marke iz serije 1996-1997
Mačkare, Dobrepolje, 2001. godina

Poznatije serije su serije čipka iz Idrije iz 1996-1997 godine. Marke sa istom vrijednočću su zajedno tiskane tako da od svake vrijednosti postoje dvije marke. Razlikuju se po motivu i boji i postoje vrijednosti od 1, 2, 5, 10, 12, 13, 15, 20, 44, 50 i 100 tolara. Marke nemaju visoku vrijednost, ali se 1996 i 1997 godine dijagonalno od lijevo dolje prema desno gore na njih utiskuje fluoroscentni žig sa tekstom Idrijska čipka i Idrija Lace, te, te marke dostižu mnogostruku filatelističku vrijednost. Osim serija Domaće voće, Stari gradovi i zamkovi u Sloveniji interesatna su povremena izdanja sa tradicionalnim kostimima pod nazivom mačkare, koje skoro svake godine pokazuju stari narodni običaj iz druge regije u Sloveniji.

Svake godine slovenačka pošta izdaje prigodne marke iz serije Evropa, koje su tematski iste u čitavoj Evropi, a kao serija vrlo interesantne za sakupljanje. Od 2000. godine Slovenija izdaje i samoljepljive marke. Prepoznatljive su po valovitom nazubljenju i drugacijem kvalitetu papira

Evropa-2001 Dijalog između civilizacija, 2001. godina | Marka Slovenije sa nominalnom vrijednošću B iz 2003.godine | Samoljepljiva marka Slovenije sa nominalnom vrijednošću B iz 2001.godine | Mali blok Slovenije sa motivom djeteline sa nominalnom vrijednošću D iz 2006.godine

### [uredi] Doplatne marke

Doplatne marke Slovenije 1992-1997. godine

Prvu doplatnu marku Slovenija izdaje 8.maja 1992. Vrijednost joj je 3 tolara i izdata je u tiražu od 1.225.000 primjeraka. Vrijedi od 8. do 15. maja, a tematski je povezana sa Crvenim križem. Od tada Slovenija izdaje svake godine dopatne marke, koje se razlikuju po tematici, kao npr. Sedmica protiv pušenja, sedmica solidarnosti itd. Grafička su im rješenja vrlo jednostavna i imaju za svrhu dodatno finansiranje organizacije Crvenog križa u Sloveniji.

## [uredi] Takođe pogledajte

- Filatelija u Bosni i Hercegovini
- Filatelija u Hrvatskoj
- Filatelija u Jugoslaviji
- Filatelija u Makedoniji
- Filatelija u Srbiji
- Filatelija u Crnoj Gori

## [uredi] Vanjski linkovi

- Pošta Slovenije
- Hrvatska pošta Mostar
- BH Pošta
- Srpske pošte Banja Luka
- Pošta Srbije
- Pošta Crne Gore
- Hrvatska pošta

Preuzeto sa: "http://bs.wikipedia.org../../../f/i/l/Filatelija_u_Sloveniji_d128.html"

Kategorije: Filatelija | Kultura | Slovenija | Filatelistička historija pojedinih zemalja

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga